เร่งผลักดันศักยภาพผู้ประกอบการไทย พัฒนาผลิตภัณฑ์ ขยายช่องทางการค้าสู่ตลาดโลก
นายนันทพงษ์ จิระเลิศพงษ์ รองอธิบดีกรมส่งเสริมการค้าระหว่างประเทศ เปิดเผยว่า โครงการ OTOP Premium Go Inter เป็นโครงการที่มุ่งพัฒนาผู้ประกอบการโอทอปเชิงลึก ด้วยแนวคิดที่สอนให้ผู้ประกอบการสามารถพึ่งพาตนเองได้ ผ่านการดึงอัตลักษณ์และทักษะเฉพาะของผู้ประกอบการแต่ละราย นำมาต่อยอดพัฒนาเป็นผลิตภัณฑ์ที่ตอบโจทย์ความต้องการของตลาด เพื่อให้สามารถเพิ่มยอดขายสู่ลูกค้ากลุ่มใหม่ๆ และขยายช่องทางตลาดสู่สากลได้จริง โดยโครงการดังกล่าวปีนี้จัดขึ้นเป็นครั้งที่ 7 ภายใต้แนวคิดเป็นมิตรกับสิ่งแวดล้อมและความยั่งยืน สอดรับกับนโยบาย ’ตลาดนำการผลิต’ ของนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ที่มุ่งสนับสนุนผู้ประกอบการไทยให้ผลิตสินค้าที่ตอบโจทย์ ’เมกะเทรนด์โลก’ ตามโมเดลเศรษฐกิจ BCG ภายงานมีการแสดงต้นแบบสินค้าคอลเลคชันใหม่ ในกลุ่มไลฟ์สไตล์และแฟชั่น  จำนวนกว่า 200 รายการ ของผู้ประกอบการโอทอปที่เข้าร่วมกิจกรรมพัฒนาเชิงลึก  จำนวน 42 ราย ที่ผ่านการอบรมให้ความรู้จากผู้เขียนด้านการออกแบบระดับสากล ในการพัฒนาผลงานผู้ประกอบการให้มีความสร้างสรรค์และนวัตกรรมที่สามารถขายได้จริง แต่คงไว้ซึ่งจุดเด่นอันเป็นเอกลักษณ์ของผู้ประกอบการแต่ละรายไว้ได้อย่างลงตัว สามารถนำไปต่อยอดสู่กลุ่มลูกค้าและเพิ่มช่องทางตลาดใหม่ๆ ทั้งในและต่างประเทศสามารถชมงานแสดงสินค้าได้ตั้งแต่วันที่ 24-29 สิงหาคม 2565 ณ ลานไอคอนคราฟต์ (ICONCRAFT) ชั้น 5 ศูนย์การค้าไอคอนสยาม (ICONSIAM) เวลา 13.00 น.-20.00 น.